Kod Tuđmanovog spomenika u Zagrebu okupili su se prosvjednici. Od DORH-a traže da odbaci optužnicu protiv Filipa Drače koji je na spomenik nacrtao srp i čekić. Dnevnik.hr, pozivajući na izjavu MUP-a, navodi da su četiri su osobe privedene zbog zasad nepoznatih razloga.







Na prosvjedu se okupilo pedesetak ljevičara, a u jednom trenutku tijekom govora jedna osoba je uzviknula “Sloboda fašizmu”.

Prosvjed je nazvan “Protiv političke represije”, a na njemu su sudjelovalo više lijevih inicijativa – Baza za radničku inicijativu i demokratizaciju, Mreže Antifašistkinja Zagreba, Radnička Fronta, Radnički portali i Socijalistička radnička partija Hrvatske.

Inicijative su uoči prosvjeda napisale i zajedničku izjavu u kojoj su naveli niz nebuloza kao onu puzajućoj fašizaciji društva, a spomenik Tuđmanu nazvali “spomenik privatizacijske pljačke, uništene privrede i ratnih zločina 90-ih”, na koji je njihov član nacrtao srp i čekić “simbol radničke i seljačke sloge”.

Smeta im i što je “objavom identiteta osumnjičenika represivni aparat namjerno je proizveo i nastavlja proizvoditi opasnu atmosferu koja graniči s pozivom na linč, a na koji će dio desničarske javnosti spremno odgovoriti”.

U priopćenju su napisali još nekoliko neistina i gluposti:

“Smatramo da je nužno naglasiti činjenicu da sadašnji režim nastavlja s toleriranjem neofašističkog vandalizma, dok se u nekim slučajevima uključuje i u promociju ustaške ikonografije.

Masovna uporaba eksplicitnih ili latentnih simbola ustaškog režima ne problematizira se u javnosti već više od dva desetljeća, unatoč tome što su zakonski zabranjeni, za razliku od komunističkih, radničkih i antifašističkih simbola. Očiti rezultat jest da se takva kaznena djela i njihovi počinitelji ne osuđuju i ne proganjaju.

Nužno je naglasiti da je korištenje javnih institucija za selektivnu i pristranu represiju, čemu svjedočimo u navedenom slučaju – a sve kako bi se reproducirala dominantna ideologija – nedopustivo u demokratskom društvu.

Zbog svega navedenog oštro osuđujemo ovaj gnjusni čin kapitalističke države, njezinog represivnog aparata i institucija koji preko leđa mladića koji se suprotstavio sistemu poručuju da će u zatvor trpati sve ljude koji, pa makar i na simboličan način, pokušaju pružiti otpor njihovoj vladavini. Postojeća ekonomska i društvena devastacija u najvećoj mjeri ostavština je Franje Tuđmana i Hrvatske demokratske zajednice.

U potpunosti shvaćajući da je otpor puzajućoj fašizaciji društva nužan, od vladajućih zahtijevamo: da se smjesta obustave postojeća politička i policijska represija, hajka i linč, da nadležne institucije započnu s procesuiranjem i kažnjavanjem odgovornih za uništenje spomenika Narodno-oslobodilačke borbe te da Državno odvjetništvo smjesta odbaci optužnicu protiv Filipa Drače”, navode u priopćenju

Filipa Draču, pripadnika Građanske akcije i Radničke fronte, sumnjiči se da je ispisao grafit komunističkog znakovlja srpa i čekića na spomeniku Franji Tuđmanu. Kazneno je prijavljen za kazneno djelo oštećivanja tuđih stvari.

Od ranije je javnosti poznat jer je u školu dolazio u partizanskoj uniformi, a za vrijeme jednog prosvjeda ispred katedrale svojedobno je uzvikivao “ubij popove, pasje skotove”.

Ljevičari su nekad bili telentiraniji, Ovo što danas rade pretvorilo se u alanfordovsku smijuriju i sprdnju i vrijedno je svakog ismijavanja.

M. Marković/Foto:fah